Kære forældre og frivillige.

Når HSC er værter for stævner stævne på vores flotte hjemmebane har vi brug for hjælp!

For at det hele skal spille 100% har vi brug for hjælp fra en masse frivillige i løbet af stævner.

Der er mange forskellige opgaver og derfor har vi prøvet at beskrive dem ultra kort her, så I kan se, hvad der er mulighed for at melder sig til.

**Forplejning til officials :** Foregår i svømmeklubben. Fredag skal man lave kaffe og lave "portionskopper" med udskåret frugt og slik der deles ud til officials. Man skal løbende sørge for at officials har frisk vand under stævnet. Køkkenet holdes pænt.

Lørdag og søndag skal man, ud over ovenstående, sørge for at der bliver anrettet morgenmad til officials forud for stævnestart og at der ryddes op efter dette.

Der er handlet ind til alt ovenstående forud for stævnet.

**Indtjekning på skoler ved overnatningsstævner og evt. klargøring til morgenmad:** Når klubberne ankommer til skolen, skal hver klub tjekkes ind, antal noteres og klubberne anvises et klasselokale. De skal orienteres omkring faciliteterne og brandreglerne.

Der udleveres et oversigtskort over hvilke lokaler de enkelte klubber skal benytte, til de frivillige og de får rundvisning og brandregler inden opgaven starter!

Desuden skal der sættes borde og stole frem i hallen, så den er klar til servering af morgenmad lørdag morgen.

**Udtjekning fra skoler:**Når klubberne forlader skolen skal de tjekkes ud. Lokalet skal gennemgås med klubben, for at sikre at de efterlader det i samme stand som de modtog det og at møbler m.m. står som de skal. Det er klubberne selv der skal gøre rent i lokalerne og faciliteterne.

Det skal sikres, at skolen ser ud som da vi modtog den.

Det kan med fordel være de samme der står for både ud- og indtjekning, men det er ikke et krav.

**Morgenmad**: Morgenmaden skal anrettes i buffet og der skal hjælpes i buffeten og ryddes op bagefter.

Søndag morgen efter morgenmaden, skal borde og stole pakkes væk.

Der er handlet ind til morgenmaden forud for stævnet.

**Frokost:**Foregår eksempelvis på Aktivitetscenteret, der også laver maden. Maden skal anrettes på buffet og der skal hjælpes i buffeten med servering og supplering. Oprydning og let opvask efterfølgende. (Der benyttes paptallerkner og plastic krus)

**Aftensmad:** Foregår eksempelvis på Aktivitetscenteret, der også laver maden. Maden skal anrettes på buffet og der skal hjælpes i buffeten med servering og supplering. Oprydning og let opvask efterfølgende. (Der benyttes paptallerkner og plastic krus)

**Madpakker:**Der skal smørres og pakkes sandwich til de klubber der har bestilt dem til hjemturen søndag.

Der er handlet ind til sandwich forud for stævnet.

**Overrækkelse af medaljer:** Foregår i svømmeklubben. Der skal findes medaljer frem og de skal overrækkes til svømmerne ved de forskellige medaljeoverrækkelser. (Ofte en tjans for nogle af de svømmere, der ikke deltager i stævnet :-)

**Oprydning i svømmehallen:** Når stævnet slutter skal der ryddes op og svømmehallen og resten af svømmecentrets lokaler skal efterlades som da stævnet startede.

Mødetidspunktet vil ses når der er et konkret stævne vi søger hjælpere til.

Håber at I vil støtte op omkring opgaverne og der vil altid være en livline i nærheden, hvis der er spørgsmål!